b'\n_START_ARTICLE_\nXHTML\n_START_PARAGRAPH_\nXHTML (Extensible HyperText Markup Language) er et markeringsspr\xc3\xa5k som f\xc3\xb8lger XML-standarden istedenfor SGML som HTML bygger p\xc3\xa5. Forskjellen fra HTML er at XHTML er et mer fleksibelt spr\xc3\xa5k og har strengere syntaksregler enn HTML._NEWLINE_XHTML kan sees som en utvidet utgave av HTML 4.0 og er b\xc3\xa5de etterf\xc3\xb8lger av HTML og en separat parallell (anbefalt) standard. XHTML vurderes av mange som \xc2\xabaktuell versjon\xc2\xbb av HTML, men W3C fortsetter \xc3\xa5 anbefale b\xc3\xa5de bruken av XHTML 1.1, XHTML 1.0, og HTML 4.01 for publisering p\xc3\xa5 verdensveven._NEWLINE_Behovet for en strengere versjon av HTML oppstod fordi innhold p\xc3\xa5 verdensveven skal leveres til mange slags maskiner (bl.a. sm\xc3\xa5 skjermer) og l\xc3\xb8s HTML skapte mye un\xc3\xb8dig kompleksitet i syntaks.\n_START_SECTION_\nNoen begreper i XHTML-sammenheng\n_START_PARAGRAPH_\nAttribute er en parameter til et element, som er beskrevet i DTDen. Mulige verdier, eventuelt standardverdier av attributtet, er definert i DTDen._NEWLINE_DTD \xc2\xa0 definisjon av en dokumenttype. En DTD er en samling av XML-beskrivelser som definerer struktur, elementer og attributter som er tilgjengelige for et dokument som er laget med XHTML._NEWLINE_Document er en datastr\xc3\xb8m som er strukturert slik at den inneholder informasjon organisert i henhold til den tilknyttede DTDen._NEWLINE_Element er strukturenheten som er definert i DTDen. Elementets innholdsm\xc3\xb8nster er definert i DTDen_NEWLINE_Implementation er et system som tilbyr en samling av muligheter som st\xc3\xb8tter denne spesifikasjonen_NEWLINE_Parsing er m\xc3\xa5ten dokumentet blir skannet, og informasjonen i dokumentet er filtrert, etter hva elementene tilsier_NEWLINE_Rendering (visning) er en betegnelse p\xc3\xa5 dokumentets presentasjon for sluttbruker, og det gjelder ikke n\xc3\xb8dvendigvis bare synlig visning, det kan for eksempel ogs\xc3\xa5 v\xc3\xa6re lyd._NEWLINE_User Agent er implementeringen som tar imot og prosesserer (tolker) XHTML-dokumenter._NEWLINE_Validation er den prosessen med hvilken dokumentet sjekkes og sammenlignes med den DTD som tilh\xc3\xb8rer dokumentet._NEWLINE_Well-formed \xe2\x80\x93 Et dokument er bra formet hvis det er strukturert if\xc3\xb8lge spesifikke regler, i dette tilfelle regler definert i XML'